ইমোশনের গল্প - Bangla Fashion | বাংলা ফ্যাশন
Bangla Fashion | বাংলা ফ্যাশন
নারী
পুরুষ
বাচ্চা
বিশেষ অনুষ্ঠান
সুগন্ধি
স্টোরস
সেল
খবর
ফ্যাশন শো
মডেল
অন্যান্য
Select Page
« আড়ংয়ে ভালোবাসার উপহার
ঈদ পোশাকে রং-ঢং »
ইমোশনের গল্প
Apr 12, 2010 | গ্যালারি, ফিচার, স্টোরস | 0 comments
ঢাকার আজিজ সুপার মার্কেটে নতুন প্রত্যয়ে যাত্রা শুরু করেছে ফ্যাশন হাউজ ‘ইমোশন’। জীবন যাপনের নানা বৈচিত্র্য টি-শার্টে তুলে ধরতেই এই ফ্যাশন স্টোরটির প্রচেষ্টা। আমাদের বিশ্লেষণে তুলে ধরার চেষ্টা করেছি এক ভিন্ন অনুভূতির যাত্রা। যা লিখেছেন রিসান মাহমুদ আর ছবি তুলেছেন জিয়াউদ্দিন আলম
টি-শার্টের রাজ্যে ক্রমাগত জনপ্রিয়তা অর্জন করে চলেছে আজিজ সুপার মার্কেটের ফ্যাশন স্টোরগুলো। শুধু ঢাকায় নয়, বরং ঢাকার বাইরেও ছড়িয়ে পড়েছে এই ফ্যাশন স্টোরগুলোর ডিজাইন করা নানা টি-শার্ট। বর্তমান ফ্যাশন ট্রেন্ড নির্ধারণে এ ফ্যাশন স্টোরগুলো তাই এক নতুন ধরনের প্রতিনিধিত্ব তৈরি করছে। শুধু মৌসুম ভিত্তিকই নয়, বরং ফ্যাশনকে নানা দিবস কেন্দ্রীক চেতনায় ছড়িয়ে দিতে এখানকার টি-শার্টগুলোতে উঠে আসছে জীবনের নানা গল্প। টি-শার্টকে আলাদা করে পরিচিতি দিতে এ বছর আজিজ কো-অপারেটিভ সুপার মার্কেটে দ্বিতীয়বারের মতো আয়োজিত হয়েছিল টি-শার্ট ফেস্টিভ্যাল। আর এই ফেস্টিভ্যালের সময়ই যাত্রা শুরু করে আজিজের ফ্যাশন স্টোরগুলোর সাথে সমান তালে পাল্লা দিতে এক নতুন স্টাইলশপ ‘ইমোশন’। গ্রাফিক্স ডিজাইনার শাহজাহান সাজু নিত্য উপহারের বিভিন্ন ডিজাইন দেখতেন আর স্বপ্ন বুনতেন এক সময়ে নিজের এরকম একটি ফ্যাশন স্টোর হবে তেমন ভাবনার। মূলত সেই ভাবনার ধারাবাহিকতাতেই যাত্রা শুরু করে ‘ইমোশন’। বর্তমানে ছেলেদের প্রোডাক্ট যেমন টি-শার্ট, পাঞ্জাবি ও শার্ট নিয়ে সাজলেও সামনের দিনগুলোতে মেয়েদের পোশাকগুলোতে আপন মহিমা ছড়িয়ে দিতে চান শাহজাহান সাজু। দেশীয় সংস্কৃতির পরিচয় তুলে ধরতে সাতজন ডিজাইনার নিয়মিত কাজ করছেন এই স্টাইলশপটির বিভিন্ন পোশাকের ডিজাইনের ক্ষেত্রে। আর ক্রেতাদের কাছে প্রতিনিয়ত নতুন নতুন পণ্য তুলে দিতে চেষ্টা করছে ইমোশন। প্রতি মাসে ২০ থেকে ৩০টি নতুন ডিজাইনের টি-শার্ট ক্রেতাদের কাছে পৌঁছে দেওয়ার চেষ্টা করছে ইমোশন। পাশাপাশি মৌসুম আর দিবসভিত্তিক নতুন নতুন ডিজাইনের ফতুয়া আর পাঞ্জাবি তো থাকছেই। এছাড়াও নিজেদের ডিজাইন ভাবনা তুলে ধরতে ক্রেতাদের কাছে ভিন্নতা পৌঁছে দিতে চেষ্টা করছে ইমোশন। ২৬০ স্কয়ার ফিট আয়তনের দোকানটিতে অসংখ্য টি-শার্ট ক্রেতাদের যেন এক নতুন ডিজাইনের রাজ্যে নিয়ে যায়। মূলত বিশ্ববিদ্যালয় পড়ুয়া ডিজাইন সচেতন তরুণদের’কে লক্ষ্য করেই ইমোশন তার প্রোডাক্ট সম্ভার সাজিয়েছে। প্রত্যাশা আছে শুধু ঢাকায় নয়, বরং ঢাকার বাইরেও পুরো বাংলাদেশে ফ্যাশনে এক ভিন্ন অস্তিত্বের সূচনা করবে ‘ইমোশন’। তাই নিজের পোশাক নিয়ে নতুনত্বের সূচনায় সবসময়ই বিশ্বাসী হয়ে উঠতে চান শাহজাহান সাজু। আর ক্রেতার কথা বিবেচনা করেই সেই ধারণায় তৈরি করেছেন এই স্টাইলশপটির ইন্টেরিয়র আর পোশাক উপস্থাপন বিন্যাস। আশা করা যায়, ভবিষ্যতে ক্রেতাদের কাছে ইমোশন তার নতুনত্বের ধারা বজায় রাখতে পারবে। যোগাযোগের ঠিকানা: ইমোশন, ১১০ ও ১১১, আজিজ কো-অপারেটিভ সুপার মার্কেট (নীচ তলা), শাহবাগ, ঢাকা-১০০০। ফোন : ০১৭১২৭১৮০৬৯।
সূত্র: দৈনিক ইত্তেফাক, এপ্রিল ১৩, ২০১০
Related
বিষয়শ্রেণী
বিষয়শ্রেণীSelect Categoryঅন্যান্য  (13)খবর  (68)গ্যালারি  (136)টিপস্‌ এণ্ড টেকনিক  (1)নারী  (61)পুরুষ  (31)ফিচার  (111)ফ্যাশন শো  (20)বাচ্চা  (10)বিশেষ অনুষ্ঠান  (33)ভিডিও  (1)মডেল  (5)সুগন্ধি  (9)সেল  (7)স্টোরস  (37)
সাম্প্রতিক মন্তব্য
uzzal on সিল্ক আর ছাপা শাড়িতে ঈদ
সরলা on নাক সেজেছে নাকছাবিতে
আজিজুল হাকিম on নাক সেজেছে নাকছাবিতে
বৈশাখে ছেলেদের সাজ | SORGOL on বৈশাখে ছেলেদের সাজ
অন্তরেবাংলাদেশ – OntoreBangladesh » নতুন ঢঙের কামিজ on নতুন ঢঙের কামিজ
এভারগ্রীন বাংলা
লাইব্রেরি
জোকস
ডিকশনারি
লিরিক
Facebook
Twitter
Google
RSS
Evergreen Bangla